Obaveštenje o nastavi kod prof. dr Vladana Đorđevića

Nastavu iz mojih predmeta nastavićemo preko interneta. Ako nas tehnika dobro posluži, ništa od neophodnih aspekata nastave nećemo izgubiti - moći ćete da "dižete ruku" i postavljate pitanja, pričate međusobno da drugi ne čuju, imaćemo tablu, prezentacije i, u idealnom slučaju, moći ćemo svi da se vidimo, a ne samo čujemo.

Najpre su mi potrebne vaše e-mail adrese da bih vam poslao poziv i uputstva. **Molim vas da mi pošaljete praznu poruku sa naslovom (subject) "Zoom", na****vladan@ualberta.ca****.**Molim vas i da proširite ovu vest preko mreža da bih što pre dobio adrese i da bismo što pre mogli da počnemo.

Tokom prvog susreta, nadam se već ove nedelje, nećemo raditi ništa novo od gradiva. Upoznaćemo se sa sistemom, rešavati tehničke probleme i, ako ih brzo rešimo, preći ćemo na pregled pređenog gradiva i zakazati naredne časove. Predispitne obaveze ćemo modifikovati kasnije ako nas situacija bude naterala.

Spremite:

Mikrofon, slušalice, kameru (nije nužno). Veći ekran je bolji da biste videli prezentacije, iako tehnički možete da se povežete i telefonom.

Tehnički uslovi:

Uobičajeni operativni sistemi ili Linux

Programi za internet (browser): Firefox 27+,  Chrome 30+

(još neki, zavisno od operativnog sistema)

Procesor, protok:

Što bolje to bolje, ali sa 2 GHz, 4 Gb RAM i 4 Mbps sve bi trebalo da radi bez gnjavaže.

Ako ste u specifičnoj situaciji zbog koje ne možete da se priključite ovim časovima, molim vas javite mi.

Prof. dr Vladan Đorđević